《星诸兄挽词》
宋代·释文珦

吾宗老兄弟，夫子最高明。
问学穷根柢，公忠出性情。
夙能全至孝，元不念修程。
道自成均重，身由射策荣。
把麾闻列郡，持橐贰春卿。
得请还山早，居家旧疾平。
正安琳馆乐，忽报玉楼成。
死后名逾盛，生前志未行。
他年如定谥，谥号决当清。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。